

**Да кажем добри думи**

**Павлина Божкова, преподавател в СУ Св. Паисий Хилендарски , гр. Златица**

**Часът е проведен в I „б“ клас на 31.01.2018 г.**

Да направим училището –

привлекателна територия за младите хора



**Цел на урока**

* *Учениците да почувстват, че са част от една общност, в която трябва да уважават себе си и другите и да си помагат.*
* *Да усъвършенстват уменията си за признаване и поощряване на положителните качества на съучениците си .*

**Описание**

*Урокът протече в рамките на два учебни часа.*

*Предварително бях помолила родителите да поговорят с децата за тормоза в училище. Били ли са свидетели на хулиганско поведение, тормоз или други негативни прояви в училището.*

*За моя много приятна изненада, децата споделиха, че нито са били свидетели на тормоз , нито са тормозени в училището.*

*Децата разказаха, че вкъщи се отнасят мило и любезно към всички членове на семейството и така искат да се отнасят и в училище. Споделиха, че са гледали по телевизията за агресивно поведение на деца и това много ги е уплашило, че може да се случи и на тях.*

*Изгледахме презентацията „ Не на тормоза в училище“ и обяснихме- какво е тормоз, какви видове тормоз има, кои са участници в него, как трябва да постъпим, когато някой ни тормози, играхме ролеви игри.*

*Сложих на бюрото две кутии. Едната с надпис „Направих добро“, а другата-„Получих добро“. Изрязах две цветни сърца и разказах на децата за добро, което съм направила скоро. Написах кратко на едното сърце и го пуснах в кутията „Направих добро“. След това им казах те да направят същото. Кутията бързо започна да се пълни. Всеки разказваше и слагаше сърчице в кутията.*

*Обърнах внимание на децата, че трябва да пускат сърчица и в другата кутия, когато получават добро.*



**От коментарите в час**



**Идеи за надграждане**

Тези кутии могат да се изнасят в коридора на училището и да се призоват всички ученици да пускат сърчица, когато са направили или получили добро.